
I. Общи разпоредби

         Чл.1. Настоящият Правилник урежда дейността, специфичните правила и управлението на Общинско предприятие “Чистота и поддържане на общинската инфраструктура”.


Чл.2. (1) Общинското предприятие “Чистота и поддържане на общинската инфраструктура” е специализирано звено на Община Пещера по смисъла на глава шеста от Закона за общинската собственост.


(2) Общинското предприятие “Чистота и поддържане на общинската инфраструктура” няма статут на юридическо лице.


(3) Общинското предприятие “Чистота и поддържане на общинската инфраструктура” се създава за неопределен срок.


Чл.3. Общинското предприятие “Чистота и поддържане на общинската инфраструктура” е второстепенен разпоредител с бюджетни средства.

ІІ. Наименование, адрес, предмет на дейност


Чл.4. Общинското предприятие е с наименование “Чистота и поддържане на общинската инфраструктура”.


Чл.5 Седалището и адреса на управление на предприятието е: гр.Пещера, ул. “Д.Горов” №16.

Чл.6.Общинското предприятие “Чистота и поддържане на общинската инфраструктура” се създава за осъществяване на следните дейности:


1. управление, изграждане, поддържане, ремонт и реконструкция на обекти, мрежи и съоръжения на техническата инфраструктура и други имоти - общинска собственост, както и предоставяне на свързаните с тях услуги за населението;


2. предоставяне на други услуги или осъществяване на други местни дейности, необходими за задоволяване на потребностите на общината или на нейното население, които се финансират от бюджета на общината, както следва:


а)сметопочистване, сметосъбиране, сметоизвозване, депониране и обезвреждане на битови отпадъци;

б)поддържане на общинското сметище;

      
в)метене и миене на улици, площади и паркове;

г)зимно поддържане и снегопочистване, опесъчаване и осоляване;

д)кастрене на дървета и поддържане на канавките,  почистване на дървета и храсти в близост до общинските пътища;

е)строителни дейности – ниско строителство (изграждане на джобове за съдовете за смет; пътна маркировка; поддържане на шахтите и др.).

ІІІ. Структура

Чл.7. (1)Общинското предприятие “Чистота и поддържане на общинската инфраструктура” има следната структура:

	№ по ред
	Длъжностни наименования
	Щатна численост

	1
	Директор
	1

	2
	Зам.Директор поддържане общ.инфраструктура
	1

	3
	Счетоводител
	1

	4
	Касиер-счетоводител, личен състав и деловодител
	1

	
	Звено “Поддържане на общинската инфраструктура и обекти общинска собственост”:
	

	5
	Ръководител на звеното
	1

	6
	Строителен работник
	6

	7
	Работник поддръжка (в т.ч. и в кметствата по 1) 
	6

	8
	Шофьор
	1

	9
	Работник поддръжка на улично осветление
	1

	10
	Работник поддръжка на радиомрежа
	1

	
	Звено “Чистота ”
	

	11
	Ръководител на звеното
	1

	12
	Пазач сметище
	2

	13
	Сметосъбирач, мияч на улици
	10

	14
	Метач (в т.ч. за кметствата по 1)
	21

	15
	Автомонтьор
	2

	16
	Заварчик
	1

	17
	Машинист
	1

	18
	Шофьор 
	8


	19
	Пазачи
	4

	20
	Механик
	1

	21
	Доставчик,склададжия,заверка пътни листове
	1

	
	Звено “Поддържане и чистота на общински зелени площи”:
	

	22
	Ръководител звено
	1

	23
	Специалист поддръжка на водни системи
	1

	24
	Техник-озеленител
	1



(2)Числеността на персонала е 75.

ІV. Управление

          Чл.8. Кметът на общината назначава Директор на предприятието, като го упълномощава с правомощия по управлението, както и да утвърждава щатното разписание на предприятието.

          Чл.9. Директорът на  общинско предприятие “Чистота и поддържане на общинската инфраструктура”:


1)организира цялостната дейност на предприятието;


2)Представя план-сметки и годишен отчет за приходите и разходите на предприятието за утвърждаване от Общинския съвет;


3)Разработва краткосрочни и дългосрочни програми за развитие на предприятието и работи по тяхното изпълнение след утвърждаване от Кмета на Общината;


4)представлява предприятието пред държавните и общински органи и институции, пред съдебните органи, пред банките, пред физически и юридически лица;


5)организира контрола върху финансово-счетоводната дисциплина и ефективното използване на финансовите и материални активи;


6)изготвя поименно длъжностно разписание и го представя и го представя за утвърждаване от кмета на Община Пещера;


7)сключва трудовите договори с работниците в предприятието и определя техните възнаграждения съгласно действащата нормативна уредба, изменя и прекратява трудовите правоотношения, налага дисциплинарни наказания за извършени нарушения и дава поощрения според действащото законодателство;


8)дава отчет за дейността на предприятието и за своята дейност пред Общинския съвет и кмета;


9)изготвя баланс за годината и го представя в Общинска администрация.

V.Финансиране на предприятието

Чл.10. Общинското предприятие “Чистота и поддържане на общинската инфраструктура” се финансира от бюджета на Община Пещера. Всички разходи се реализират по Единния бюджетен класификатор на разходите по бюджета на Община Пещера.

Чл.11. Общинското предприятие “Чистота и поддържане на общинската инфраструктура” изготвя справка за необходимите му бюджетни средства за следващата година, която внася за разглеждане и утвърждаване от Общински съвет Пещера. За база се вземат фактически извършените разходи, както следва:


1.Работна  заплата на списъчния и извън списъчния състав (одобрен с решение на Общински съвет Пещера);


2.Издръжка – стоки, материали, вода, горива, ел.енергия, външни услуги и др.;


3.Текущ ремонт и поддръжка на материалната база – сгради, машини, съоръжения и транспортни средства;


4.Придобиване на дълготрайни материални активи;


5.Други.


Чл.12.Бюджетните средства се използват само по предназначение, съгласно одобрените от Общинския съвет разходи за съответната година.


Чл.13.Промени в одобрения бюджет се извършват след разглеждане и гласуване от Общинския съвет въз основа на мотивирано искане на директора на общинското предприятие.


Чл.14.Общинското предприятие води счетоводна отчетност съгласно Закона за счетоводството и свързаните с него нормативни актове.

VІ.Материална база

          Чл.15. Общинско предприятие “Чистота и поддържане на общинската инфраструктура” получава за управление дълготрайни материални активи - общинска собственост, определени с решение на Общински съвет Пещера при създаване на предприятието.

VІІ.Заключителни разпоредби


§1.Този правилник се приема на основание чл.52, ал.3 от Закона за общинската собственост.


§2.За неуредените с този правилник случаи се прилагат разпоредбите на действащото законодателство на Република България и актовете на органите местно самоуправление на Община Пещера.


Настоящият правилник е приет с Решение № 389/30.09.2009 г. на Общински съвет гр. Пещера и влиза в сила от датата на приемането му.

ПРИЛОЖЕНИЕ №2

